Troian Bellisario

Troian Avery Bellisario ( ahoskatua; Los Angeles, Kalifornia; 1985eko urriaren 28a) aktore, idazle, zinema ekoizle eta zuzendari estatubatuarra da. Spencer Hastings, Pretty Little Liars telesailean duen papera interpretatzen du. Donald P. Bellisario eta Deborah Pratt ekoizleen alaba da. Bellisariok aktore gisa agertu zen lehenbiziko aldiz Last Rites filmean, hiru urte zituela. Ondoren, aitak ekoitzitako paperak izaten jarraitu zuen, batez ere Quantum Leap, First Monday eta NCIS bezalako telebista-programetan, eta 1998an Billboard Dad komedia-filmean parte hartu zuen.

2009an, Bellisariok Spencer Hastingsen paper nagusia lortu zuen Pretty Little Liars telesailean (2010-2017). Sei izendapenetik bi Teen Choice Award eta Young Hollywood Award bat irabazi ditu. Pretty Little Liarsen lan egiteaz gain, WIGS telesailean ere parte hartu zuen. New Yorkeko Zinemaldiko Saria irabazi zuen aktore onenagatik, eta Streamy Award-erako izendatu zuten Emakume Aktore eta Drama onenarengatik. Zenbait proiektu labur ekoitzi ditu, eta proiektu independienteetan parte hartu. 2016ean urtean, Pretty Little Liarsen zazpigarren denboraldiko hamabosgarren kapituluarekin egin zuen debuta ekoizle bezala, "In the Eye Abides the Heart". Patrick J. Adams aktore eta zuzendariarekin ezkonduta dago.'

Lehenengo urteak 
Bellisario Los Angelesen jaio eta hazi zen. Gurasoak, Donald P. Bellisario eta Deborah Pratt, produktoreak dira. Donald-ek Magnum, P.I., Quantum Leap eta NCIS sortu zituen, besteak beste. Neba txikia du, hiru ahizpaorde, bi anaiorde eta Sean Murray aktorearen eta Chad W. Murray ekoizlearen ahizpa bat. Aita jatorri italiarrekoa eta serbiarra da. Ama afroamerikarra eta kreola da.

Bellisario Campbell Hall Schoolera joan zen North Hollywooden, Kalifornian. Arte Ederren Lizentziatura batekin graduatu zen Kaliforniako Hegoaldeko Unibertsitatean, 2009an.

Karrera 

Troian Bellisario 3 urterekin hasi zen ikuskizun munduan, eta 1988ko Last Rites filmarekin egin zuen debuta. Bi urte geroago, aktibo bihurtu zen pantaila txikian, Quantum Leap, JAG eta n aktore gonbidatu gisa. 2005ean, Sarah McGee pertsonaiaren papera izan zuen NCIS telesailean, Donald Bellisario aitak ekoitzitakoa. Ondoren, proiektu independenteetan agertu zen, Unspoken, Casa Archer eta Intersect-en, besteak beste. Spencer Hastings-en papera ABC Family telebista-katean, lortu zuen Pretty Little Liars telesailean, orain arte izan duen paperik nabarmenena.

Bellisario Kaliforniako Hegoaldeko Unibertsitateko antzerki- eta arte-eskoletan interpretazioan eta arte ederretan lizentziatu zen, eta gaur egun Los Angelesen bizi da.

Bizitza pertsonala 
Bellisario Suits telesaileko protagonistarekin Patrick J. Adamsekin ateratzen hasi zen, 2009an Equivocation antzerki-lanaren setean ezagutu ondoren. Bikotea denbora gutxian egon ziren, baina Adamsek Hardy pertsonaia bezala agertu ondoren Pretty Little Liarsen berriro elkartu ziren. 2014ko otsailaren 14an, Bellisario eta Adams Parisko, Frantzia, Eiffel Dorrearen azpian ezkon-hitza eman zuten. Santa Barbaran (Kalifornia) ezkondu ziren 2016ko abenduaren 10ean. 2018ko abuztuan, bikoteak iragarri zuen lehen alabaren zain zeudela, eta urte hartako urrian, Bellisariok Aurora izeneko neskatila bat izan zuen.

Bellisariok, 2014aren hasieran jakinarazi zuen, institutuan arazo pertsonalak zirela eta elikadura-nahastea eta auto-min arazoak izan zituela. «Ni alaba txikiena nintzen, neskatila perfektua», esan zuen. «Nire ikastetxea oso institutu bizia zen, eta, beraz, aita eta ama atsegindu nahi nituen, halaber mundu guztiarentzat perfektua izan nahi nuen».

Filmografia

Sari eta nominazioak

Erreferentziak

Kanpo estekak 

Losangelestarrak
Italo-estatubatuarrak
Ameriketako Estatu Batuetako emakume aktoreak